ai4bharat/Pralekha huggingface dataset:
مواصلات اور اطلاعاتی ٹیکنالوجی کی وزارت
ہند-جاپان آئی سی ٹی جامع تعاون کے فریم ورک کے تحت 7ویں جاپان-ہند آئی سی ٹی جوائنٹ ورکنگ گروپ کی میٹنگ کا انعقاد
7ویں جاپان-ہند آئی سی ٹی جوائنٹ ورکنگ گروپ کی میٹنگ 13 مئی 2022 کو ورچوئل پلیٹ فارم پر منعقد ہوئی۔ محکمہ مواصلات کے ایڈیشنل سکریٹری، جناب وی ایل کانتا راؤ اور جاپان کے نائب وزیر برائے پالیسی کوآرڈی نیشن ، ہز ایکسی لینسی جناب ساساکی یوجی نے اس میٹنگ کی مشترکہ صدارت کی۔ میٹنگ میں دونوں حکومتوں کے سینئر نمائندے اور صنعت، آر اینڈ ڈی اور تعلیمی شعبے کے دیگر غیر سرکاری متعلقین بھی شریک ہوئے۔
مارچ 2022 میں منعقد ہونے والی ہند جاپان سمٹ میٹنگ کو یاد کرتے ہوئے، دونوں فریقوں نے ڈیجیٹل منتقلی کے لیے مشترکہ طور پر پروجیکٹوں کو آگے بڑھا کر ڈیجیٹل معیشت میں اضافہ کرنے، ہندوستانی آئی ٹی پیشہ وروں کو جاپان اور جاپانی کمپنیوں میں کام کرنے کے مواقع فراہم کرنے میں مدد، اور آئی او ٹی، اے آئی اور دیگر ابھرتی ہوئی ٹیکنالوجیز کے شعبے میں ہو چکی شراکت داری کے ذریعے، ہند-جاپان ڈیجیٹل پارٹنرشپ کے تحت بڑھتے ہوئے تعاون کی ضرورت کو تسلیم کیا۔ جوائنٹ ورکنگ گروپ کی بات چیت میں 5 جی، اوپن آر اے این، ٹیلی کام نیٹ ورک سیکورٹی، آبدوز کے کیبل کا نظام، اور کوانٹم کمیونی کیشن جیسے متعدد شعبوں میں تعاون کو مزید بڑھانے پر توجہ مرکوز کی گئی۔
ہندوستان اور جاپان ایک پرامن، مستحکم اور خوشحال دنیا کا مشترکہ وژن رکھتے ہیں اور اس نے اب ’’خصوصی اسٹریٹیجک اور عالمی پارٹنرشپ‘‘ کی شکل اختیار کر لی ہے۔ رواں سال 2022 ہند-جاپان سفارتی تعلقات کے قیام کا 70واں سال ہے اور ہندوستان امرت کال میں بھی داخل ہو رہا ہے، جو کہ 25 سال بعد ہندوستان کے 100 سال مکمل ہونے کی مدت ہے۔ آئی سی ٹی ترقی کا کلیدی محرک ہونے کے سبب دونوں ممالک کو موجودہ اور آئندہ دنیا کے لیے ایک مضبوط بنیاد تعمیر کا زبردست موقع اور تعاون فراہم کرتا ہے۔
ٹیلی مواصلات کے شعبہ میں حالیہ پیش رفتوں کو نمایاں کرتے ہوئے، ایڈیشنل سکریٹری  نے کہا کہ انڈیا 4 جی ایل ٹی ای ٹیلی کام اسٹیک کی جانچ سی ڈیٹ ٹاٹا کنسلٹینسی سروسز – تیجس نیٹ ورک کنسورٹیم کے ذریعے کی جا چکی ہے اور اب یہ ہندوستان میں شروع ہونے کے لیے تیار ہے۔ ہندوستان کے 8 تحقیقی اداروں میں 35 ملین امریکی ڈالر کی تخمینی لاگت سے 5 جی فیڈریٹڈ ٹیسٹ بیڈ قائم کیے گئے ہیں۔
7ویں جوائنٹ ورکنگ گروپ کی میٹنگ کے شرکاء میں ہندوستان اور جاپان کے سرکاری عہدیدار، صنعت اور تعلیمی شعبہ کے متعلقین شامل تھے۔ میٹنگ میں اوپن آر اے این، بھاری ایم آئی ایم او، کوانٹم کمیونی کیشنز، کنیکٹڈ کارز، 5 جی کے استعمال کے معاملے اور 6 جی انوویشن کے بہترین طور طریقے اور تجربے پر تبادلہ خیال کیا گیا۔ 7ویں جوائنٹ ورکنگ گروپ نے ہندوستان اور جاپان کے درمیان تعاون کے میمورنڈم  کے فریم ورک کے تحت ان شعبوں میں تعاون بڑھانے پر اتفاق کیا۔
امور صارفین، خوراک اور عوامی تقسیم کی وزارت
شمولیت پرمبنی اورتاریخی بجٹ پیش کرنے کے لئے جناب رام ولاس پاسوا ن نے وزیرخزانہ جناب ارون جیٹلی کو مبارکباد پیش کی
نئی دہلی ،2 جنوری :امورصارفین ، خوراک اورسرکاری نظام تقسیم کے وزیر، جناب رام ولاس پاسوان نے، وزیراعظم ،جناب نریندرمودی کی فعال قیادت میں ، شمولیت پرمبنی اورتاریخی بجٹ پیش کرنے کے لئے ،وزیرخزانہ، جناب ارون جیٹلی کو مبارکباد پیش کی ہے ۔ جناب رام ولاس پاسوان نے کہاہے کہ 19-2018کا بجٹ، کاشتکاروں ، نوجوانوں ، خواتین اورسماج کے تمام زمروں کو بااختیاربنانے کے ہدف کے ساتھ پیش کیاگیاہے ۔ اس بجٹ سے عام آدمی کی زندگی یقنی طورپربہترہوسکے گی ۔
جناب پاسوان نے کہاہے کہ خوردنی اناجوں کی پیداوار، ریکارڈ سطح تک پہنچ گئی ہے ۔ 300ملین ٹن سے زائد پھل اور 275ملین اناجوں کی پیداوار 18-2017کے دوران عمل میں آئی ہے ۔ ہماری حکومت نے کاشتکاروں کی فلاح وبہبود کو یقینی بنانے کے لئے لگاتارکوششیں کی ہیں ۔ اس بجٹ میں بھی یہ کوششیں جاری ہیں ۔ کاشتکاروں کی آمدنی بجٹ میں شامل کی گئی تجاویز کی بنیادپر بڑھے گی کیونکہ بجٹ میں کہاگیاہے کہ فصل کی لاگت کی ڈیڑھ گناکم از کم امدادی قیمت ،کاشتکارو ں کو فراہم کرائی جائے گی ۔
وزیرموصوف نے کہاہے کہ حکومت نے 51لاکھ نئے مکانات کی تعمیر ، 4کروڑنادار افراد کو بجلی کنکشن ، 2کروڑبیت الخلاؤں کی تعمیر ، 8کروڑنادارخواتین کو مفت گیس کنکشن فراہم کرنے کا عہد کررکھاہے ۔ اس سے سماج کے غریب ترین افراد کو فائدہ حاصل ہوگا او ر اس کے نتیجے میں ترقی میں تعاون حاصل ہوگااور روزگارکے مواقع بھی پیداہوں گے ۔
10کروڑکنبوں کو ، 5لاکھ روپے فی کنبے کے لحاظ سے، طبی بھرپائی کی تجویز ،دنیا کی سب سے بڑی صحتی اسکیم ہے اور اصلاًخیرمقدم کے لائق ہے ۔
بنیادی ڈھانچوں یعنی سڑک اوربجلی ، ریلوے کی توسیع ، تعلیم کی اصلاح اور روزگار کی بہم رسانی کے لئے معقول تجاویز شامل کی گئی ہیں ۔ آئی ٹی کے شعبے میں 5لاکھ وائی فائی ہاٹ اسپاٹ، 5کروڑدیہی افراد کے استفادے کے لئے فراہم کرائے گئے ہیں جو ایک انقلابی قدم ثابت ہوگا۔
جناب پاسوان نے کہا کہ حکومت نے خوراک سلامتی اسکیم کے تحت تقسیم کئے جانے والے اناجوں کی قیمتوں کی شرحوں میں کوئی تبدیلی نہیں کی ہے ۔ نادارافراد 2روپے فی کلوگرام کی شرح سے گیہوں اور 3روپے فی کلوگرام کی شرح سے چاول اورایک روپے فی کلوگرام کی شرح سے موٹے اناج حاصل کررہے ہیں ۔سرکاری نظام تقسیم میں آئی ٹی کے استعمال سے شفافیت لائی گئی ہے راشن کارڈ کو آدھارنمبر سے جوڑاگیاہے تاکہ اس امرکو یقینی بنایاجاسکے کہ اناج صحیح اور مستحق استفادہ کنندگان کو ہی حاصل ہو۔ جناب پاسوان نے کہاکہ 84کروڑافراد کو اناج فراہم کرنے کی اسکیم ،ملک بھرمیں وزیراعظم جناب نریندرمودی کی قیادت میں بڑی کامیابی کے ساتھ نافذ کی گئی ہے ۔ جناب پاسوان نے یقین دلایاکہ کسی بھی صورت میں لازمی اشیأ کی قیمتوں کو بڑھنے نہیں دیاجائے گا۔
جناب پاسوان نے مزید کہاکہ مجموعی طورپر یہ بجٹ کاشتکاروں ، خواتین ، خصوصاًدرج فہرست قبیلوں کے افراد کے لئے مفید ہے ۔ میں ایک مرتبہ پھروزیرخزانہ جناب ارون جیٹلی کو وزیر اعظم ،جناب نریندرمودی کی رہنمائی میں اس تاریخی بجٹ کو پیش کرنے کے لئے مبارکباد پیش کرتاہوں ۔
U-635
(Visitor Counter : 64
کابینہ
کابینہ نے بھارت اور لگژمبرگ کے درمیان دو فریقی مفاہمت نامہ پر دستخط کرنے کے لئے سکیورٹیز اینڈ ایکسچینج بورڈ آف انڈیا  کی تجویز کو منظوری دی
نئی دہلی، 9 /دسمبر 2020 ۔ وزیر اعظم جناب نریندر مودی کی صدارت میں مرکزی کابینہ نے سکیورٹیز اینڈ ایکسچینج بورڈ آف انڈیا  اور فائیننشیل اینڈ کمیشن ڈے سرویلانس ڈو سیکٹیور فائیننسر  لگژمبرگ کے درمیان دو فریقی مفاہمت نامہ  پر دستخط کرنے کے لئے سکیورٹیز اینڈ ایکسچینج آف انڈیا  کی تجویز کو منظوری دے دی ہے۔
مقاصد:
مفاہمت نامہ سے سکیورٹیز ریگولیشنز کے شعبے میں دونوں ملکوں کے درمیان تعاون کو مضبوط کرنے اور باہمی تعاون کی سہولت دینے، تکنیکی معلومات کے استعمال سے متعلق سپروائزری کاموں کی موثر کارکردگی کے لئے تعاون کرنے اور بھارت و لگژمبرگ کے سکیورٹیز بازاروں کی نگرانی کرنے والے قوانین و ضوابط کے موثر نفاذ کو ممکن بنانے کا امکان ہے۔
اہم اثرات:
ایس ای بی آئی جیسا سی ایس ایس ایف، انٹرنیشنل آرگنائزیشن آف سکیورٹیز کمیشن کے کثیر فریقی ایم او یو  کا شریک دستخط کنندہ ہے۔ حالانکہ آئی او ایس سی او، ایم ایم او یو کے دائرے میں تکنیکی تعاون کے التزامات نہیں ہیں۔ مجوزہ دو فریقی مفاہمت نامہ سکیورٹیز قوانین کے موثر نفاذ کے لئے اطلاعات مشترک کرنے کے ڈھانچے کو مضبوط کرنے میں تعاون دے گا اور تکنیکی تعاون پروگرام کو قائم کرنے میں بھی مدد فراہم کرے گا۔ تکنیکی تعاون پروگرام، سرمایہ بازار، ملازمین کے لئے صلاحیت سازی سے متعلق سرگرمیوں اور تربیتی پروگرام سے متعلق امور میں صلاح و مشورے کے توسط سے اتھارٹیز کو فائدہ پہنچائے گا۔
پس منظر:
بھارت میں سکیورٹیز بازار کو منضبط کرنے کے لئے سکیورٹیز اینڈ ایکسچینج بورڈ آف انڈیا ایکٹ 1992 کے تحت سیبی کا قیام عمل میں لایا گیا تھا۔ سیبی کا مقصد سرمایہ کاروں کے مفادات کا تحفظ کرنا اور بھارت میں سکیورٹیز بازار کی ترقی کو منضبط کرنا اور فروغ دینا ہے۔ سیبی کے اہم کاموں میں شامل ہے – رجسٹریشن، ریگولیشن اور سکیورٹیز بازار میں کام کرنے والے بچولیوں کی نگرانی، سیلس ریگولیٹری تنظیموں کو منضبط کرنا اور فروغ دینا، سکیورٹیز بازاروں سے متعلق فریب دہی اور غیر مناسب کاروباری طور طریقوں کو روکنا اور بھارت یا بیرونی ملک کی اتھارٹیز کے ساتھ ایسی معلومات مشترک کرنا جو کاموں کی بہتر طور پر انجام دہی کے لئے ضروری ہوسکتی ہیں۔
لگژمبرگ کا کمیشن ڈے سرویلانس ڈو سیکٹیور فائیننسر  ایک عوامی قانونی اکائی ہے، جسے انتظامی اور مالی خودمختاری حاصل ہے اور جس کا قیام قانون کے تحت 23 دسمبر 1998 کو عمل میں آیا تھا۔ سی ایس ایس ایف، لگژمبرگ کے سبھی مالی مراکز  کی معقول نگرانی کے لئے ایک مجاز اتھارٹی ہے۔ سی ایس ایس ایف سکیورٹیز بازار کے ریگولیشن اور نگرانی کے لئے بھی قانونی طور پر جواب دہ ہے۔
وزیراعظم کا دفتر
وزیر اعظم نے اڈیشہ کے وزیر اعلیٰ کے ساتھ سمندری طوفان سے متعلق صورتحال کا جائزہ لیا
نئی دہلی، 26 ستمبر 2021:
وزیر اعظم جناب نریندر مودی نے وزیر اعلیٰ جناب نوین پٹنائک کے ساتھ اڈیشہ کے مختلف حصوں میں سمندری طوفان کے نتیجے میں رونما ہونے والی صورتحال کے بارے میں تبادلہ خیالات کیے۔
ایک ٹوئیٹ میں، وزیر اعظم نے کہا؛
خواتین اور بچوں کی ترقیات کی وزارت
سائبر اسپیس میں بچوں کا تحفظ
خواتین اور بچوں کی ترقی کی وزیر محترمہ اسمرتی زوبن ایرانی نے آج راجیہ سبھا میں ایک تحریری جواب میں بتایا کہ 20-2018 کے دوران بچوں کیخلاف سائبر جرائم کے تحت نیشنل کرائم ریکارڈ بیورو  کے مد کے مطابق درج کئے گئے معاملات ، ایسے معاملات ، جن میں فرد جرم عائد کی گئی، جن میں مجرم قرار دیا گیا، مجرم قرار دیئے گئے افراد کی تفصیل ضمیمہ I
ہے۔
1.اطلاعاتی ٹیکنالوجی ، قانون 2000 کی دفعہ 67-بی کے مطابق بچوں سے متعلق جنسی مواد آن لائن شائع ، ٹرانسمنٹ کرنے یا دیکھنے پر سخت سزاکا التزام ہے۔
2.اطلاعاتی ٹیکنالوجی قوانین 2021 میں بچوں کے تحفظ کے لئے ثالثی کے استعمال کرنے والوں کو با اختیار بنایا گیا ہے او ر ان کے تحفظ کے لئے سوشل میڈیا پلیٹ فارموں کو ذمہ دار بنایا گیا ہے۔ قوانین میں شکایتوں کے وقت پر نمٹان کے ساتھ شکایتوں کے حل کا ایک زبردست نظام اختیار کرنے کی ثالثوں کو ضرورت ہوتی ہے۔ ثالثوں کو اپنی یہ شرط ظاہر کرنے کی ضرورت ہے کہ ایسا کوئی مواد ہوسٹ نہ کیا جائے، دکھایا نہ جائے، اپلوڈ، موڈیفائی، پبلش، ٹرانسمٹ، اپڈیٹ یا شیئر نہ کیا جائے، جو نقصان دہ ہو، توہین آمیز نہ ہو، فحش اور دوسرے کی نجی زندگی میں مداخلت کرنے والا، کسی بھی طرح سے بچوں کو نقصان پہنچانے والا یا پھر کسی بھی طرح سے غیر قانونی نوعیت کا ہو۔ ثالثوں سے یہ توقع بھی کی جاتی ہے کہ وہ کسی بھی ایسی معلومات کو ہٹائیں، جو بھارت کے کسی قانون کی خلاف ورزی کرتی ہواور جب کسی عدالتی حکم کے ذریعے یا کسی سرکار یا اس کی بااختیار ایجنسی کے نوٹس کے ذریعے بتایا جائے۔
3.حکومت وقفے وقفے سے ایسی ویب سائٹوں کو بلاک کرتی ہے، جن میں بچوں پر جنسی تشدد سے متعلق مواد ہوتا ہے۔ یہ کام بھارت میں انٹر پول کے لئے قومی نوڈل ایجنسی سی بی آئی کے ذریعے موصولہ انٹر پول کی‘‘ بدترین کی فہرست ’’ کی بنیاد پر کیا جاتا ہے۔ حکومت نے متعلقہ انٹر نیٹ سروس پرووائڈرس کے لئے حکم جاری کیا ہے کہ وہ سرگرمی کے ساتھ سی ایس اے ایم ویب سائٹوں ؍ ویب پیجوں کی انٹر نیٹ واچ فاؤنڈیشن ، برطانیہ یا پروجیکٹ اَرک نِڈ ، کناڈ ا فہرست کو نافذ کرے اور بچوں کی پورنو گرافی سے متعلق ویب پیجوں ؍ ویب سائٹس تک رسائی کو بلاک کریں۔
4. الیکٹرانکس اور انفارمیشن ٹیکنالوجی کی وزارت نے خواتین اور بچوں سمیت انٹرنیٹ یوزرس کے درمیان بیداری پیدا کرنے کےلئے اطلاعاتی تحفظ، تعلیم اور بیداری کے ایک پروگرام آئی ایس ای اے کے ذریعے انٹر نیٹ استعمال کے دوران ڈیجیٹل تحفظ کی اہمیت پر روشنی ڈالی ہے۔ اطلاعاتی تحفظ کے بارے میں بیداری سے متعلق ایک ڈیڈیکیٹیڈ ویب سائٹ 
میں متعلقہ بیداری کا مواد فراہم کرایا گیا ہے۔
6. اس کے علاوہ جنسی جرائم سے بچوں کا تحفظ  قانون کی دفعہ 14 میں پورنو گرافی کے مقصد سے بچوں کے استعمال کو قابل سزا جرم قرار دیا گیا ہے۔ دفعہ -14 کے مطابق :
1.کسی بچے یا بچوں کو پورنو گرافی کے مقصد سے استعمال کرنے پر کم سے کم 5 سال کی مدت تک قید کی سزا اور ساتھ ہی جرمانہ بھی عائد کیا جا سکتا ہے اور دوسری بار یا بار بار مجرم قرار دیئے جانے پر کم از کم 7 سال کی قید کی سزا اور جرمانہ لگایا جا سکتا ہے۔
2.کسی بچے یا بچوں کو پورنو گرافی کے مقصد کے لئے استعمال کرنے والا ضمنی دفعہ  کے تحت براہ راست ایسے پورنو گرافی والوں میں شرکت کرتے ہوئے دفعہ -3 یا دفعہ-5 یا دفعہ -7 یا دفعہ -9 میں مذکور جرم کا ارتکاب کرتاہے اور ضمنی دفعہ میں دیئے گئے جرم کے علاوہ اُسے دفعہ -4، دفعہ-6، دفعہ-8 اور دفعہ -10 کے تحت بھی ان جرائم کے لئے سزا دی جائے گی۔
عملے، عوامی شکایات اور پنشن کی وزارت
اپوزیشن ووٹ بینک کے لئے جموں وکشمیر میں آبادی کو لے کر ہوا کھڑا کررہی ہے:ڈاکٹر جتیندر سنگھ
مرکزی وزیر ڈاکٹر جتیندر سنگھ نے اپوزیشن سیاسی پارٹیوں پر ناراضگی ظاہر کرتے ہوئے آج یہاں کہا کہ اپوزیشن ووٹ بینک کے لئے جموں وکشمیر میں آبادی کو لے کر ہوا کھڑا کررہی ہے، کیونکہ اب یہ واضح ہوچکا ہے کہ سکونت کے نئے ضابطبص کے نوٹیفکیشن سے وہ اب ووٹ بینک کے سہارے اپنی بالادستی برقرار نہیں رکھ سکیں گے، جو وہ ماضی میں کرتے آئے تھے۔
جموں وکشمیر کے لئے نئے سکونت کے قانون کے متعلق پرائیویٹ نیوز چینل کو ایک انٹرویو میں جتیندر سنگھ نے کہا کہ صرف چند خاندانوں نے ہی نسل درنسل جموں وکشمیر میں اپنی بالا دستی برقرار رکھنے میں کامیابی حاصل کرلی تھی۔ اس کے لیے ان خاندانوں نے صرف ان ہی لوگوں کو اپنی ووٹر لسٹ میں شامل کیا، جن کے ووٹ بینک کو اپنے حق میں کرنے میں وہ کامیاب تھے۔ باقی ان لوگوں کا بائیکاٹ کرتے تھے، جن کے بارے میں وہ سوچتے تھے کہ وہ ان کی چال میں نہیں پھنسیں گے اور اپنی مرضی سے ووٹ کریں گے۔ انہوں نے کہا کہ یہ سازش اس حد تک جاری رہی کہ انہوں نے باہر کے آئے لوگوں کو نہ صرف شہریت لینے یا ووٹ کا اختیار حاصل کرنے سے محروم رکھا، بلکہ 1947 سے ہی جموں وکشمیر میں آکر بسے۔ بڑی تعداد میں لوگوں کو ووٹ اختیار لینے ہی نہیں دیا اور یہ ترک دیتے رہے کہ یہ لوگ شہریت یا ووٹ کا اختیار پانے کے حقدار ہی نہیں ہیں، کیونکہ وہ سب کے سب مغربی پاکستان کے پناہ گزیں ہیں۔
ڈاکٹر جتیندر سنگھ نے نام نہاد آبادی کے پیروکاروں کا سخت الفاظ میں جواب دیتے ہوئے کہا کہ آبادی پر بولنے کا ان کے پاس کیا اخلاقی حق ہے، جنہوں نے کشمیری پنڈتوں کے پورے سماج کے کشمیر وادی سے منتقل ہونے پر چپی سادھتے ہوئے آبادی پر خود سب سے بڑا حملہ کیا ہے۔ انہوں نے زور دیتے ہوئے کہا کہ جو کشمیرکی جامع ثقافت کا حلف لیتے تھے خود ہی وہی لوگ اس ثقافت کو ختم کرنے کے قصوروار ہیں، جو وادی میں کشمیری پنڈت سماج کی موجودگی سے ہی زندہ تھا۔
ڈاکٹر جتیندر سنگھ نے پیش گوئی کی کہ اپوزیشن لیڈر نئے سکونت کے قانون کی مخالفت کرسکتے ہیں لیکن ان کے بچے دل کی گہرائیوں سے اس تبدیلی کی حمایت کریں گے اور لمبی مدت میں وہ خود کو خوش قسمت سمجھیں گے۔ انہوں نے کہا کہ تاریخ ہمیں صحیح ٹھہرائے گی۔ مرکزی کابینہ کی میٹنگ میں کئے گئے فیصلے کے مختلف فوائد کا ذکر کرتے ہوئے ڈاکٹر جتیندر سنگھ نے کہا کہ یہ نہ صرف غیر انسانی تھا بلکہ آئینی املاک کے خلاف بھی تھا اور مساوات کے اصول کے خلاف بھی ہے کہ اپنے زندگی کا 30 سے 35 سال جموں وکشمیر کے لوگوں کی خدمت کرنے میں لگانے والے آل انڈیا سروس کے افسروں کو ریٹائرمنٹ کے بعد بے دردی سے کہہ دیا جائے کہ اپنا سامان اٹھاؤ اور یہاں سے جاؤ اور رہنے کے لئے جموں وکشمیر چھوڑ کر بھارت میں کہیں بھی اپنا ٹھکانہ تلاش کرلو۔
انہوں نے کہا کہ بدقسمتی کی بات یہ ہے کہ یہاں ایسا وقت ہوتا تھا جب ہندوستان کی کچھ ریاستیں ان افسروں کو نہ صرف مکان کی سہولت دیتے تھے بلکہ سستے داموں پر پلاٹ بھی مہیا کراتے تھے۔ان بچوں کی حالت تو اور بھی بری ہوتی تھی جو کشمیر میں پیدا ہوتے، پلتے، بڑھتے اور اسکول کی پڑھائی پوری کرتے لیکن بعد میں اعلیٰ تعلیمی اداروں میں داخلے کے لئے وہ درخواست بھی نہیں دے سکتے تھے۔ مرکزی کابینہ کے فیصلوں اورآبادی کے نوٹیفکیشن کی تاریخی اہمیت کا ذکر کرتے ہوئے ڈاکٹر جتیندر سنگھ نے کہا کہ یہ بدقسمتی کی بات ہے کہ جس کو درست کرنے کے لئے 70 سال انتظار کرنا پڑا۔ شاید یہ بھگوان کی مرضی تھی کہ وزیر اعظم کی شکل میں صرف نریندر مودی نے اس عظیم کام کو پورا کیا۔
...............................................................
م ن، ح ا، ع ر
U-2786
(Visitor Counter : 142
تعاون کی وزارت
مرکزی وزیر داخلہ اور تعاون کے وزیر جناب امت شاہ اتوار 6 اگست کو پونے میں سنٹرل رجسٹرار آف کوآپریٹو سوسائٹیز  دفتر کے ڈیجیٹل پورٹل کا افتتاح کریں گے
وزیر اعظم جناب نریندر مودی کے "سہکار سے سمریدھی" کے وژن پر پختہ اعتماد کا اظہار کرتے ہوئے وزارت تعاون نے ملک میں کوآپریٹو تحریک کو مضبوط بنانے کے لیے متعدد اقدامات کیے ہیں
اس سمت میں کوآپریٹو سیکٹرمیں کاروبار کرنے میں آسانی کو فروغ دینے کے لیے کوآپریٹو سوسائٹیوں کے مرکزی رجسٹرار کے دفتر کو کمپیوٹرائزڈ کیا جارہا ہے
سینٹرل رجسٹرار آفس کی کمپیوٹرائزیشن کے بنیادی مقاصد مکمل طور پر کاغذ کے بغیر درخواست گزاری، ملٹی اسٹیٹ کوآپریٹو سوسائٹیز ایکٹ  اور ضوابط کی خودکار تعمیل، کاروبار کرنے میں آسانی، ڈیجیٹل کمیونیکیشن اور شفاف پروسیسنگ ہیں
مرکزی وزیر داخلہ اور تعاون کے وزیر جناب امت شاہ اتوار 6 اگست کو پونے میں سینٹرل رجسٹرار آف کوآپریٹو سوسائٹیز  دفتر کے ڈیجیٹل پورٹل کا افتتاح کریں گے۔ وزیر اعظم جناب نریندر مودی کے "سہکار سے سمریدھی" کے وژن پر پختہ اعتماد کا اظہار کرتے ہوئے وزارت تعاون نے ملک میں کوآپریٹو تحریک کو مضبوط بنانے کے لیے متعدد اقدامات کیے ہیں۔ اس سمت میں کوآپریٹو سیکٹر میں کاروبار میں آسانی کو فروغ دینے کے لیے سنٹرل رجسٹرار آف کوآپریٹو سوسائٹیز کے دفتر کو کمپیوٹرائزڈ کیا جارہا ہے۔
سنٹرل رجسٹرار آفس کی کمپیوٹرائزیشن کے اہم مقاصد یہ ہیں:
- مکمل طور پر کاغذ کے بغیر درخواست گزاری اور پروسیسنگ
- ملٹی اسٹیٹ کوآپریٹو سوسائٹیز قانون  اور سافٹ ویئر کے ذریعے ضوابط کی خودکار تعمیل
- کاروبار کرنے میں آسانی کو بڑھانا
- ڈیجیٹل کمیونیکیشن
- شفاف پروسیسنگ
- بہتر تجزیات اور ایم آئی ایس 
مرکزی رجسٹرار پورٹل میں درج ذیل ماڈیولز کو شامل کیا جائے گا:
- رجسٹریشن
- ضمنی قوانین میں ترمیم
- سالانہ ریٹرن فائلنگ
- اپیل
- آڈٹ
- معائنہ
- انکوائری
- ثالثی
- بند ش اور تحلیل کرنا
- محتسب
- انتخابات
نئے پورٹل میں ایم ایس سی ایس ایکٹ 2002 میں حال ہی میں منظور کی گئی ترامیم اور اس کے قواعد کو بھی شامل کیا جائے گا۔ پورٹل پر الیکٹرانک کام کے بہاؤ کے ذریعے مقررہ وقت میں درخواستوں / خدمات کی درخواستوں کی پروسیسنگ ہوگی۔ اس میں او ٹی پی پر مبنی صارف رجسٹریشن ، ایم ایس سی ایس ایکٹ اور قواعد کی تعمیل کے لیے توثیقی جانچ ، ویڈیو کانفرنس کے ذریعہ سماعت ، رجسٹریشن سرٹیفکیٹ کے اجرا اور الیکٹرانک مواصلات کے اہتمام بھی ہوں گے۔ کمپیوٹرائزیشن کا یہ منصوبہ نئے ایم ایس سی ایس کی رجسٹریشن میں مددگار ثابت ہوگا اور ان کے کام کو آسان بنائے گا۔
ملک میں 1550 سے زیادہ ملٹی اسٹیٹ کوآپریٹو سوسائٹیز  رجسٹرڈ ہیں۔ سینٹرل رجسٹرار کا دفتر ملٹی اسٹیٹ کوآپریٹو سوسائٹیز  ایکٹ، 2002 کے انتظام کے لیے ذمہ دار ہے۔ مرکزی رجسٹرار کے دفتر کو کمپیوٹرائزڈ کیا جارہا ہے تاکہ ملٹی اسٹیٹ کوآپریٹوز کی تمام سرگرمیوں کو آسان بنایا جاسکے اور ایک ڈیجیٹل ایکو سسٹم تشکیل دیا جاسکے ، جس میں نئی ملٹی اسٹیٹ کوآپریٹوز کی رجسٹریشن بھی شامل ہے۔
نئے تیار کردہ سینٹرل رجسٹرار آفس پورٹل ڈیش بورڈ کی تعمیر میں نوجوانوں کی شرکت اور خیالات کو مدعو کرنے کے لیے ایک 'ہیکاتھون' مقابلہ بھی منعقد کیا گیا۔ اس کے ساتھ ہی نئے سنٹرل رجسٹرار آفس پورٹل کے لیے تمام نیشنل کوآپریٹو سوسائٹیز اور ملٹی اسٹیٹ کوآپریٹو سوسائٹیز سے تجاویز اور آرا طلب کی گئیں۔
بہت چھوٹی، چھوٹی اور درمیانی صنعتوں کی وزارت
نیشنل اسمال انڈسٹریز کارپوریشن نےوالمارٹ کے ساتھ مفاہمت نامے پر دستخط کیے
والمارٹ گلوبل سورسنگ انڈیا پرائیویٹ لمیٹیڈ اور دی نیشنل اسمال انڈسٹریز کارپوریشن لمیٹیڈ کے درمیان 6دسمبر 2022 کو ایک مفاہمت نامے پر دستخط کیے گئے۔ نیشنل اسمال انڈسٹریز کارپوریشن  کی طرف سے دستخط کارپوریشن کے چیئرمین اور منیجنگ ڈائرکٹر جناب گورانگ دکشت نے کیے جبکہ والمارٹ کی طرف سے محترمہ پرامیلا ملائیہ نے دستخط کیے جو والمارٹ کی ڈائرکٹر اور ہب لیڈر ہیں۔ اس موقع پر ایم ایس ایم ای کے مرکزی وزیر جناب نارائن رانے بھی موجود تھے۔
اس مفاہمت نامےکے ذریعے این ایس آئی سی ، ایم ایس ایم ایز کو این ایس آئی سی کی اسکیموں اور دیگر خدمات فراہم کرسکے گی جو مختلف وردھی پروگرام میں شرکت کریں گے۔ مزید یہ کہ ایم ایس ایم ایز کو این ایس آئی سی کے ذریعے پیش کیے گئے مختلف مواقع کے تحت ورکنگ کیپٹل کے مختلف فائدے حاصل کرنے کاموقع ملے گا بلکہ اسے زیادہ خریداری میں تعاون حاصل ہوسکے گا۔ ایم ایس ایم ایز جو این ایس آئی سی کے ایکو نظام کا حصہ ہیں، موجودہ کلسٹرس میں وردھی پروگرام سے بھی جڑ سکیں گے اور مفت پروگرام کے تحت موجودہ کاروباری تربیت کے متن ،مشاورتی تعاون ، وسائل اور معلومات تک رسائی حاصل کرسکیں گے۔ یہ مفاہمت نامہ ایم ایس ایم ای کو 2030 تک دو کھرب ڈالر مالیت کی برآمدات کرنے میں ایک کلیدی رول اداکریگا۔
اس تقریب کے دوران جناب نارائن رانے کہا کہ مجھے یہ دیکھ کر خوشی ہوئی ہے کہ والمارٹ کے وردھی پروگرام نے ایک بڑی تعداد میں ہندوستانی ایم ایس ایم ایز کو اس قابل کردیا ہے کہ وہ اپنی پیداوار کو تقویت دیں اور اس میں اضافہ کریں اور تجربے کو بڑھائیں۔ والمارٹ خاص طور پر عالمی وبا کے ذریعے تربیت اور صلاحیت سازی کے ساتھ ایم ایس ایم ایز میں کافی سودمند رہی ہے۔ ہندوستانی ایم ایس ایم ای سیکٹر فی الحال 6.3 کروڑ ایم ایس ایم ایز پر مشتمل ہے جہاں 11 کروڑ سے زیادہ لوگ روزگار سے جڑے ہوئے ہیں۔ہم ملک میں ایم ایس ایم ای سیکٹر کو بڑھانے کیلئے وال مارٹ کے مسلسل تعاون کے منتظر ہیں۔
مرکزی وزیر جناب نارائن رانے کے بیان کو جاری رکھتے ہوئے این ایس آئی سی کے چیئرمین اور منیجنگ ڈائرکٹر جناب گورانگ دکشت نے کہا کہ این ایس آئی سی ہندوستان میں ایم ایس ایم ای سیکٹر کی ترقی اور نشرو نما کے تئیں عہد بستہ ہے۔ انہوں نے کہا کہ ہم والمارٹ وردھی کے ساتھ کام کرنے کے منتظر ہیں تاکہ ہم پروگرام کے تحت ایم ایس ایم ای کو ہماری اسکیموں تک رسائی فراہم کرنے اور این ایس آئی سی کے تحت ایم ایس ایم ایز کو وردھی کے سیکھنے کے وسائل دستیاب کرانے میں مدد کرسکیں۔ ایم ایس ایم ایز کو اس شراکت داری کے ذریعے ملک بھر میں ایم ایس ایم ایز قومی اور پوری دنیا میں اپنے کاروبار کو مزید وسعت دینے کے لیے درکار ضروری تعاون حاصل ہوسکتا ہے۔
۔۔۔۔۔۔۔۔۔۔۔
ش ح۔ ح ا۔ ع ن۔
U- 13398
(Visitor Counter : 84
وزیراعظم کا دفتر
’بھارت رتن‘ لتا منگیشکر اور وزیر اعظم نریندر مودی – ایک خصوصی تعلق
نئی دہلی، 06 فروری 2022:
لتا منگیشکر جی اور وزیر اعظم جناب نریندرمودی کے درمیان خصوصی تعلق کے بارے میں تفصیل پیش کرنے والی ایک تحریر وزیر اعظم نریندر مودی کی ویب سائٹ narendramodi.inپر ساجھا کی گئی ہے۔
وزیر اعظم کے دفتر نے ٹوئیٹ کیا؛
’’ ’بھارت رتن‘ لتا دیدی اور وزیر اعظم@ نریندر مودی –ایک خصوصی تعلق
https://t.co/tiSTrSm715
نمو ایپ کے توسط سے‘‘
شہری ہوابازی کی وزارت
ہوائی اڈوں پر بہتر سیکورٹی کے لیے جدید ترین ٹیکنالوجیوں کا استعمال کیا جا رہا ہے
شہری ہوابازی کے وزیر مملکت جنرل  وی کے سنگھ  نے آج راجیہ سبھا میں ایک سوال کے تحریری جواب میں درج ذیل معلومات فراہم کیں۔
سیکورٹی کے تقاضے نوعیت کے اعتبار سے محرک ہوتے ہیں۔ ملک میں شہری ہوابازی کے تحفظ کی ضابطہ کاری کا محکمہ، شہری ہوابازی کی سیکورٹی کا بیورو ، متعلقہ ایجنسیوں اور وابستگان کے صلاح و مشورے سے وقتاً فوقتاً ہوائی اڈوں کے حفاظتی نظام کا جائزہ لیتا رہتا ہے اور تقاضے کے مطابق انہیں اپ گریڈ بھی کرتا ہے۔
ہوائی اڈوں کے حفاظتی نظام کو اپ گریڈ کرنے کے لیے درج ذیل جدید ترین ٹیکنالوجیوں کو استعمال کیا جا رہا ہے:-
- مرکزی ایکسس کنٹرول سسٹم: اس پہل کی شروعات بائیو میٹرک والے اسمارٹ کارڈ پر مبنی ایئر پورٹ انٹری پرمٹ  اور ریڈیو فریکونسی آئڈینٹٹی  پر مبنی خودکار طریقے سے گاڑی کی رسائی کا کنٹرول سسٹم، ٹرمینل، ژون اور دروازے کے مطابق، تاکہ ہوائی اڈہ پر کام کرنے والے لوگ اور گاڑی کی رسائی کو محفوظ اور باضابطہ بنایا جا سکے۔
- ہوائی اڈوں پر مرحلہ وار طریقے سے باڈی اسکینر کی تنصیب۔
- ڈیجی یاترا: شہری ہوا بازی کی وزارت نے اگست 2018 میں ڈیجی یاترا پالیسی شروع کی تھی، تاکہ مسافروں کو ہندوستانی ہوائی اڈوں پر کسی قسم کی پریشانی نہ ہو اور مختلف ٹچ پوائنٹس پر ٹکٹ اور آئی ڈی کی بار بار تصدیق کی ضرورت نہ پیش آئے۔
- ریڈیولوجی کا پتہ لگانے والا آلہ : بی سی اے ایس نے ریڈیولوجیکل ایمرجنسیز کو روکنے کے لیے ہندوستانی ہوائی اڈوں پر آر ڈی ای کو بروئے کار لانے کی خاطر معیاری کام کاج سے متعلق طریقہ کے بارے میں اے وی ایس ای سی سرکلر نمبر 2020/01 جاری کیا ہے۔
- ڈرون/دور سے چلائے جانے والے طیارہ  سے نمٹنے کا نظام: حال ہی میں، بی سی اے ایس نے ایک سرکلر جاری کرکے ہوائی اڈوں پر یو اے وی کا پتہ لگانے اور انہیں ختم کرنے کے لیے تفصیلات طے کی ہیں۔
نوجوانوں کے امور اور کھیل کود کی وزارت
کھیلوں کے مرکزی جناب انوراگ سنگھ ٹھاکر 29اگست کو فٹ انڈیا موومنٹ کی دوسری سالگرہ پر فٹ انڈیا موبائل ایپلی کیشن کا آغاز کریں گے
اہم جھلکیاں :
- دہلی کے مشہور میجردھیان چند نیشنل اسٹیڈیم میں اس کی لانچنگ ہوگی
- بھارتی ہاکی ٹیم کے کپتان من پریت سنگھ اورپہلوان سنگرام سنگھ ورچوئل طریقے سے شرکت کریں گے
- فی الحال فٹ انڈیا مہم آزادی کے امرت مہوتسو کے جشن کے حصے کے طورپر فٹ انڈیا فریڈم رن 2.0 کا بھی انعقاد کررہاہے
فٹ انڈیا مہم کی دوسری سالگرہ کا جشن منانے کے لئے اورآزادی کا امرت مہوتسو کے حصے کے طورپر امورنوجوان اور کھیلوں کے وزیرجناب انوراگ سنگھ ٹھاکر 29اگست ، 2021کو فٹ انڈیا موبائل ایپلی کیشن کا آغاز کریں گے ۔ ایپلی کیشن کی لانچنگ دہلی کے معروف میجردھیان چند اسٹیڈیم میں ہوگی ،جہاں امورنوجوان اورکھیلوں کے وزیرمملکت جناب نشیت پرمانک بھی شریک ہوں گے ۔
وزراء بھارتی ہاکی ٹیم کے کپتان من پریت سنگھ ، پہلوان سنگرام سنگھ ، اعیاز میمن ، کپٹن اننی دبیہ ، اسکولی طالب علم اورایک گھریلوخاتون ورچوئل طریقے سے جڑیں گے ۔ جو لانچنگ کے بعد فٹ انڈیا ایپ کا استعمال کرکے عوام کو دکھائیں گے ۔
فٹ انڈیا ایپ اینڈرائیڈ اورآئی اوایس پلیٹ فارموں پر دستیاب ہوگا ۔اس ایپ کو بنیادی اسمارٹ فونس پربھی کام کرنے کو ذہن میں رکھتے ہوئے تیارکیاگیاہے ۔
لانچ کی تقریب فٹ انڈیا کے فیس بک پیج پربراہ راست دیکھ سکتے ہیں اوراسے 29اگست کے بعد گوگل پلے اسٹور یا ایپل پلے اسٹور سے مفت ایپ کو ڈاؤن لوڈ کرسکتے ہیں ۔
وزیراعظم ، جناب نریندرمودی نے 29اگست ، 2019کو فٹ انڈیا مہم کو بھارت کو فٹ اور صحت مند ملک بنانے کے تصورکے ساتھ شروع کیاتھا ۔ گذشتہ دوسالوں سے فٹ انڈیا مہم نے ملک بھرمیں فٹ انڈیا اسکول ویک ، فٹ انڈیا فریڈم رن ، فٹ انڈیا سائیکلوتھن اور کئی دیگرمہمات کے ذریعہ لاکھوں لوگوں تک رسائی حاصل کرلی ہے ۔
فی الحال فٹ انڈیا مہم ‘‘آزادی کا امرت مہوتسو’’ کا جشن منانے کے لئے فٹ انڈیا فریڈم رن 2.0کاانعقاد بھی کررہی ہے ۔ بھارت کی آزادی کا جشن منانے کے لئے یہ مرکزی حکومت کی ایک پہل ہے ۔